*Projekts*

2014.gada Noteikumi Nr.

Rīgā (prot. Nr. .§)

**Grozījumi Ministru kabineta 2010.gada 21.septembra noteikumos Nr.896 „Kārtība, kādā zemessargs kompensē militārai sagatavošanai izlietotos līdzekļus un atlīdzina aprīkojuma, ekipējuma un formas tērpa atlikušo vērtību, ja līgums par dienestu Zemessardzē tiek izbeigts pirms termiņa”**

Izdoti saskaņā ar

Latvijas Republikas Zemessardzes

likuma 6.panta 5.1daļu un

29.panta ceturto daļu

Izdarīt Ministru kabineta 2010.gada 21.septembra noteikumos Nr.896 „Kārtība, kādā zemessargs kompensē militārai sagatavošanai izlietotos līdzekļus un atlīdzina aprīkojuma, ekipējuma un formas tērpa atlikušo vērtību, ja līgums par dienestu Zemessardzē tiek izbeigts pirms termiņa” (Latvijas Vēstnesis, 2010, 154.nr.) šādus grozījumus:

1. Izteikt noteikumu nosaukumu šādā redakcijā:

„Kārtība, kādā zemessargu nosūta iegūt militāro izglītību vai paaugstināt kvalifikāciju, sedz ar viņa kvalifikācijas paaugstināšanu vai mācībām saistītos izdevumus un kārtība, kādā zemessargs kompensē militārajai izglītībai vai kvalifikācijas paaugstināšanai izlietotos līdzekļus un atlīdzina aprīkojuma, ekipējuma un formas tērpa atlikušo vērtību, ja līgums par dienestu Zemessardzē tiek izbeigts pirms termiņa”.

2. Papildināt norādi, uz kāda likuma pamata noteikumi izdoti, aiz vārdiem „Latvijas Republikas Zemessardzes likuma” ar skaitļiem un vārdiem „6.panta 5.1daļu un”.

3. Izteikt 1.punktu šādā redakcijā:

„1. Noteikumi nosaka:

1.1. kārtību, kādā zemessargu nosūta paaugstināt kvalifikāciju uz aizsardzības ministra noteiktajiem kursiem vai iegūt militāro izglītību uz militārās izglītības iestādi Latvijā vai ārvalstīs vai Nacionālo bruņoto spēku vienību, kuras uzdevumos ietilpst pieaugušo izglītības programmu īstenošana;

1.2. kārtību, kādā sedz ar zemessarga kvalifikācijas paaugstināšanu vai mācībām saistītos izdevumus;

1.3. gadījumu, kad zemessargs neatmaksā ar kvalifikācijas paaugstināšanu vai mācībām saistītos izdevumus;

1.4. kārtību, kādā zemessargs proporcionāli nenodienētajam laikam kompensē attiecīgo izdevumu daļu par viņa militārās izglītības iegūšanu (ieskaitot ārvalstu izglītības iestādēs (kursos) radušos mācību izdevumus, kurus, palīdzot Latvijai, segusi ārvalsts) vai kvalifikācijas paaugstināšanu, kā arī atlīdzina viņam izsniegtā aprīkojuma, ekipējuma un formas tērpa atlikušo vērtību.”

4. 2.punktā:

ievaddaļā aizstāt vārdus „militāro sagatavošanu” ar vārdiem „militārās izglītības iegūšanu vai kvalifikācijas paaugstināšanu”;

papildināt ar 2.1.1 apakšpunktu šādā redakcijā:

„2.1.1 aizsardzības ministra noteikto kvalifikācijas paaugstināšanas kursa maksa par visu kvalifikācijas paaugstināšanas kursa laiku;”

5. Papildināt noteikumus ar 2.1. punktu šādā redakcijā:

„2.1. Ar zemessargu militārās izglītības iegūšanu vai kvalifikācijas paaugstināšanu saistītos izdevumus sedz no Aizsardzības ministrijai piešķirtajiem valsts budžeta līdzekļiem”.

6. Izteikt 3.punktu šādā redakcijā:

„3. Pirms zemessarga nosūtīšanas uz aizsardzības ministra noteiktajiem kursiem vai mācību uzsākšanas militārās izglītības iestādē Latvijā vai ārvalstīs vai Nacionālo bruņoto spēku vienībā, kuras uzdevumos ietilpst pieaugušo izglītības programmu īstenošana, vienības komandieris ar zemessargu noslēdz līgumu par mācībām vai kvalifikācijas paaugstināšanu. Šis līgums ir zemessarga līguma par dienestu Zemessardzē neatņemama sastāvdaļa.”

7. Papildināt noteikumus ar 3.1punktu šādā redakcijā:

„3.1 Pamatojoties uz Nacionālo bruņoto spēku komandiera pavēli, zemessargu nosūta uz aizsardzības ministra noteiktajiem kursiem iegūt militāro izglītību vai paaugstināt kvalifikāciju.”

 8. Aizstāt noteikumu 6.1.apakšpunktā un 7.punktā vārdus „militārā sagatavošana” (attiecīgā locījumā) ar vārdiem „militārās izglītības iegūšana vai kvalifikācijas paaugstināšana” (attiecīgā locījumā).

Ministru prezidente L. Straujuma

Aizsardzības ministra vietā

Zemkopības ministrs J.Dūklavs

Iesniedzējs:

Aizsardzības ministra vietā

Zemkopības ministrs J.Dūklavs

Vizē:

##### Valsts sekretārs J.Sārts

26.08.2014 14:52

475

M.Jēkabsons 67335013,

mikus.jekabsons@mod.gov.lv